Районна избирателна комисия Монтана

РЕШЕНИЕ
№ 48 -ЕП
Монтана, 26.04.2019

ОТНОСНО: начина на сгъване на бюлетината, поставяне на печати и откъсване на номера при гласуване в изборите за членове на Европейския парламент от Република България на 26 май 2019 г.

С цел запазване и гарантиране на тайната на вота, както и за улесняване на избирателите при гласуване, и на основание чл. 72, ал. 1, т. 1 и чл. 265, ал. 1 и ал. 3 – 6 във връзка с чл. 373 от Изборния кодекс и Решение № 228- ЕП/25.04.2019 г. на Централната избирателна комисия, Районна избирателна комисия - Монтана

**Р Е Ш И:**

1. Член на СИК задължително откъсва бюлетина от кочана пред избирателя, показва я на избирателя, за да се увери, че върху бюлетината няма отбелязване и поставя печат на едно от местата на гърба на бюлетината.

2. Преди да даде бюлетината на избирателя:

2.1. член на СИК сгъва пред избирателя бюлетината на две, така че горният край да опира в чертата под последното поле с квадратчето „Не подкрепям никого“, без да се закрива номерът на бюлетината в долния десен ъгъл и перфорацията над него, които остават видими. Местата за полагане на печатите от СИК остават от външната видима страна на бюлетината;

2.2. член на СИК сгъва още веднъж бюлетината по същия начин, като номерът на бюлетината и перфорацията в долния десен ъгъл останат видими, а положеният печат остава от външната страна на бюлетината.

2.3. Указаният начин на сгъване на бюлетината е препоръчителен.

3. Комисията указва на избирателя, че след отбелязване на вота си върху бюлетината трябва да я сгъне по указания в т. 2.1. и т. 2.2. начин.

4. Член на СИК задължително поставя втори печат на гърба на бюлетината и сверява номера на бюлетината с номера й в кочана. Без да разгъва бюлетината, откъсва по перфорацията полето с номера в долния десен ъгъл за пускане в непрозрачната кутия за отрязъците с номерата. Подава бюлетината на избирателя, за да я пусне в избирателната кутия, след което избирателят се подписва в избирателния списък и получава документа си за самоличност.

 Настоящото решение е обявено по реда на чл. 72, ал.2 от ИК и същото може да се обжалва в тридневен срок от обявяването му пред ЦИК.

**Председател:**

**/Валери Димитров/**

**Секретар:**

**/Галина Младенова/**яв

Обявено на:……………………. 1. 2.

Свалено на:……………………. 1. 2.но